Mannlíf tók saman nokkur áhugaverð ummæli sem voru látin falla í vikunni . „ Í landinu sem nú er komið á gráan lista vegna aðgerðarleysis gegn peningaþvætti og viðlíka glæpastarfsemi spillingarafla . Þar vilja menn enga nýja stjórnarskrá og allra síst að almenningur geti haft eitthvað um stjórnarhætti og stjórnskipan landsins að segja . “ Ólína Kjerúlf Þorvarðardóttir , fyrrverandi þingmaður Samfylkingarinnar , um stjórnarskrármálið . „ Þjóðin hefur nú verið svikin af stjórnvöldum um þessa nýju stjórnarskrá í sjö ár . “ Jóhanna Sigurðardóttir , fyrrverandi forsætisráðherra . „ Þessar háu fjárhæðir fær kirkjan í krafti einhverra óhagstæðustu samninga Íslandssögunnar . “ Siggeir F. Ævarsson , framkvæmdastjóri Siðmenntar , gerir athugasemd við endurnýjun kirkjujarðasamninganna frá 1997 . „ Falsfréttir eru og verða vandamál á tækni - og upplýsingaöld . “ Sigurður Ingi Jóhannsson , samgöngu - og sveitarstjórnarráðherra og formaður Framsóknarflokksins , segir sárt að vera bendlaður við Sigmund Davíð Gunnlaugsson , formann Miðflokksins í The Laundromat , nýrri mynd um Panama-skjölin á Netflix . Styrmir Gunnarsson , fyrrverandi ritstjóri Morgunblaðsins , segir fagnaðarefni að Katrín Jakobsdóttir , forsætisráðherra skuli viðurkenna að íslenska stjórnkerfinu hafi orðið á mistök og sé þar af leiðandi Ísland komið á gráan lista vegna peningaþvættismála . „ Þegar landbúnaður er annars vegar þorir hvorki VG né getur , þar ríkir enn kjötgræn moðsuða ættuð úr Alþýðubandalaginu . “ Birgir Hermannsson stjórnmálafræðingur . „ Íslendingar eru einfaldlega mestu umhverfissóðar í heiminum . “ Logi Einarsson , formaður Samfylkingarinnar . „ Loftslagsskógar eru því algjör tímaskekkja “ Vigdís Hauksdóttir , borgarfulltrúi Miðflokksins í Reykjavík , er þeirrar skoðunar að skógrækt í Reykjavík í þágu loftslagsins byggi á tilfinningarökum . „ Ókey … ég sé enga breytingu nema búið er að planta tveim trjám sem ISAVIA mun örugglega láta fella , fjarlægja auglýsingastandana og skipta farþegunum út fyrir fallegra fólk sem ferðast bara með handfarangur . “ Stefán Pálsson , sagfræðingur um áform Air Iceland að færa flugstöð Reykjavíkurflugvallar í nútímalegra horf .